Publication: Magyar Közlöny
Issue: MK-2001-74 (Year: 2001, Number: 74)
Era: 1990-2004
Section: 
Paragraph Index: 186

3. A Magyar Köztársaság gondoskodik arról, hogy a SAPARD euró-számlán felmerült kamatot kizárólag a Program finanszírozására használják fel. A SAPARD pénzeszközökre vonatkozó, a SAPARD hivatal kezelésében levő számlák a normál kereskedelmi feltételek mellett kamatoznak. A Közösség hozzájárulását kezelő számlákon felmerült kamatot szintén a Program finanszírozására kell felhasználni, és ezt a kamatot semmilyen közteher vagy adó nem terheli. A Közösség hozzájárulásával kapcsolatos összes kamat az Éves Pénzügyi Megállapodásokban feltüntetett összegekhez képest többletként jelentkezik és a Közösség további hozzájárulásának minősül. A Programban szükséges változtatásokat a B. Melléklet 7. Cikkével összhangban kell eszközölni.

Source: https://magyarkozlony.hu/hivatalos-lapok/1baeba776a9f669ffa1b631e504536ab43663b6f/dokumentumok/1f6c656c3fad72454f289095a9260ed4303525c0/letoltes